b'\n_START_ARTICLE_\nGulang\n_START_SECTION_\nSa Lumang Tipan\n_START_PARAGRAPH_\nMatatagal ang naging buhay ng mga tao sa Aklat ng Henesis ng Lumang Tipan ng Bibliya. Umabot sa gulang na 930 anyos si Adan at 969 naman si Metusela. Ipinaliwanag ng mga dalubhasa sa Bibliya na dinugtungan ng Diyos ang buhay ng mga sinaunang tao dahil sa pangangailangan ng pagkakaanak at pagpapalaki ng mga supling, at pagkakaroon ng digmaan, labanan, tag-gutom, karamdaman, at krimen noong mga panahong iyon. Ngunit sinasabi rin ng mga dalubhasa na maaaring mga masagisag lamang at hindi literal ang pagkakasulat ng mga edad ng tao sa Bibliya. Naging gawi rin o nakagulian ng sinaunang mga manunulat ang pagbubuo o pagtanggal ng mga butal ng mga bilang ng edad. Isang gawi na kaiba sa pangkasulukuyang pamantayan sa paglalahad.\n_START_SECTION_\nSa Bagong Tipan\n_START_PARAGRAPH_\nKaugnay ng pagiging nasa hustong edad na, may binanggit din si San Pablo ukol sa pagtanda, kaugnay ng mga sinasabi niya hinggil sa pag-ibig. Matatagpuan ito sa kaniyang Unang Sulat sa mga Taga-Corinto 13:1-13:_NEWLINE_"... Nang ako\'y bata pa, bata pa ako kung magsalita, bata kung umisip at mangatuwiran; ngunit nang tumanda ako, iniwan ko ang mga inaasal ng bata..."'